
MINISTRSTVO ZA NOTRANJE ZADEVE IN JAVNO UPRAVO JE OBJAVILO SKUPNO POROČILO O PROSTOVOLJSTVU ZA LETO 2025


Ministrstvo za notranje zadeve in javno upravo je pripravilo petnajsto skupno poročilo o prostovoljstvu. V skupnem poročilu o prostovoljstvu so predstavljeni uradni podatki o organiziranem prostovoljskem delu, kar pomeni, da je zajeto tisto prostovoljsko delo, ki se skladno z zakonom opravlja v okviru prostovoljskih organizacij in organizacij s prostovoljskim programom ter ga posameznica ali posameznik izvaja redno in najmanj 24 ur letno. Poročilo je rezultat podatkov, ki so jih oddale prostovoljske organizacije (2.597 oz. 200 več kot v letu 2024) in organizacije s prostovoljskim programom (281 oz. 3 več kot v letu 202). Prostovoljke in prostovoljci, teh je bilo skupaj 228.999 (kar je za 25.213 več kot leta 2024), so v okviru prostovoljskih organizacij in organizacij s prostovoljskim programom opravili v letu 2025 skupaj 8.607.705 ur prostovoljskega dela (kar je za 47.455 ur več kot v letu 2024).
Skupno število prostovoljcev v Sloveniji in število opravljenih prostovoljskih ur je torej nekoliko zrastlo .
Prostovoljke in prostovoljci iz vrst Zveze društev upokojencev Slovenije (22.372 oziroma 1.671 manj kot leta 2024) so v letu 2025 opravili skupaj 1.384.161 ur prostovoljskega dela, kar je 133.585 ur manj kot v letu 2024. Skupno število opravljenih prostovoljskih ur v ZDUS se je torej zmanjšalo, nekoliko manj je tudi povprečno opravljenih ur na posamezno prostovoljko ali prostovoljca.

Ministrstvo je ugotovilo, da je bilo v letu 2025 ponovno največ prostovoljskega dela opravljenega na vsebinskem[footnoteRef:1] področju, to je 5.016.135 oziroma 58,3 % (1,14 % manj kot leto prej). Sledita organizacijsko[footnoteRef:2] področje z 1.923.459 urami oziroma 22,3 % (1,01 % več kot v letu 2024) in drugo[footnoteRef:3] delo z 1.668.111 urami oziroma 19,4 % (5,30 % več kot leto prej). Prostovoljke in prostovoljci ZDUS so največ ur opravili na vsebinskem področju in sicer  789.298 prostovoljskih ur, sledita organizacijsko in drugo področje.  [1:  vsebinsko delo, ki je opravljanje prostovoljskega dela, za izvajanje katerega so potrebna posebna znanja in veščine ali pa gre za osnovno prostovoljsko delo posameznega programa ali projekta. Posebna znanja in veščine so znanja in veščine, ki jih prostovoljec pridobi v vzgojno izobraževalnem sistemu ali na usposabljanju prostovoljske organizacije (Zakon o prostovoljstvu, http://pisrs.si/Pis.web/pregledPredpisa?id=ZAKO5532).]  [2:  organizacijsko delo, ki je opravljanje prostovoljskega dela vodenja projektov in programov, njihova organizacija ali organizacija dela projekta ali programa in opravljanje mentorstva prostovoljcem (Zakon o prostovoljstvu, http://pisrs.si/Pis.web/pregledPredpisa?id=ZAKO5532).]  [3:  drugo delo, ki je opravljanje prostovoljskega dela kot pomožnega dela ali dela za podporo prostovoljskemu programu ali projektu ali dela, za opravljanje katerega ni potrebno posebno usposabljanje (Zakon o prostovoljstvu, http://pisrs.si/Pis.web/pregledPredpisa?id=ZAKO5532).

] 


Največ prostovoljskih ur je bilo ponovno opravljenih na področju socialne dejavnosti. Na nacionalnem nivoju je bilo v letu 2025 opravljenih ur na področju sociale 3.798.241, kar je  44,1% vseh prostovoljskih ur in 137.792 ur manj kot leto prej. Na nivoju Zveze društev upokojencev Slovenije je bilo opravljenih na področju sociale 1.326.089 ur (129.163 ur manj kot leto prej).

Spolna struktura prostovoljcev se od leta 2011 ni veliko spreminjala. V leta 2025 je bilo prostovoljcev moškega spola v Sloveniji 102.315, kar predstavlja 44,7 % in 126.684 žensk oziroma 55,3 %. Delež moških se je v letu 2025 povečal za 2,3%, delež žensk pa se je za toliko  zmanjšal. V Zvezi društev upokojencev je delež prostovoljk skozi vsa leta bistveno višji, za leto 2025 ostaja 65%. Iz skupnega poročila ministrstva izhaja tudi starostna struktura, kjer izpostavljamo, da je bilo 34 % prostovoljcev starih nad 60 let (13 % moških in 21 % žensk). V starostni skupini 30 do 60 let je bilo 32% prostovoljcev. V ZDUS je starostna struktura drugačna, v letu 2025 je bilo vključenih 2.964 prostovoljk in prostovoljcev starih do 60 let (13,2%) in 19.405 starih nad 60 let (86,8%). 

Ministrstvo je vse opravljene prostovoljske ure za leto 2025 ovrednotilo v višini 85.174.983 evrov (202.055 EUR več kot v letu 2024) in ponovno ugotovilo, da iz tega nesporno izhaja, za kako pomembno in nenadomestljivo vlogo pri soustvarjanju družbene blaginje v Republiki Sloveniji gre. Prostovoljke in prostovoljci Zveze društev upokojencev Slovenije so k družbeni blaginji v preteklem letu doprinesli s prostovoljskim delom ovrednotenim v višini 13.239.349 EUR (kar je 1.452.344 EUR majn kot leto prej).

Ministrstvo je v sklepnih ugotovitvah skupnega poročila navedlo, da je tudi v letu 2025 prostovoljstvo pomembno prispevalo k odzivanju družbe na različne izzive, od naravnih nesreč do socialnih stisk in drugih kriznih situacij. Ob tem se je ponovno izkazalo kot ključni dejavnik zagotavljanja pomoči posameznikom in skupnostim ter kot pomemben nosilec solidarnosti, socialne povezanosti in družbene odpornosti. 

Analiza podatkov za leto 2025 izkazuje pozitiven trend rasti na vseh ključnih področjih, saj so se povišali tako skupno število prostovoljcev in obseg opravljenih ur kot tudi število organizacij, vpisanih v vpisnik prostovoljskih organizacij. Prostovoljstvo ostaja široko razširjena oblika družbenega udejstvovanja, ki pomembno dopolnjuje delovanje javnih storitev na številnih področjih, zlasti na področju socialnega varstva, civilne zaščite in reševanja, zdravstva, mladinskega dela, športa, izobraževanja, varstva okolja ter kulture. S tem prostovoljske organizacije še naprej pomembno prispevajo k odzivnosti in prilagodljivosti sistema pri naslavljanju potreb prebivalstva. Prostovoljsko delo presega zgolj nudenje pomoči, saj prispeva k krepitvi vključujoče in povezane ter odporne družbe ter spodbuja medgeneracijsko sodelovanje in osebni razvoj posameznikov. Posebej pomembno vlogo ima pri vključevanju mladih, starejših ter drugih skupin, ki skozi prostovoljstvo krepijo svojo družbeno vključenost in socialne mreže.

Področje prostovoljstva v Sloveniji je v letu 2025 doseglo pomemben mejnik. Sprejeta je bila prva samostojna Strategija razvoja prostovoljstva do leta 2030, ki potrjuje prepoznavanje prostovoljstva kot enega ključnih dejavnikov družbene povezanosti in razvoja odporne skupnosti. Sprejetje strategije predstavlja pomemben korak k sistemskemu razvoju prostovoljstva ter krepi zavezanost države ustvarjanju spodbudnega okolja za prostovoljsko udejstvovanje vseh generacij[footnoteRef:4].   [4: Strategija razvoja prostovoljstva do leta 2030
https://www.gov.si/teme/prostovoljstvo/#e25924

